سیاره‌ګۍ
د سیارهگۍ په اړه ځینې لنډ مالومات په لاندې ډول دي: ۱- که لمر د یوه وره دروازې هومره لوی وای؛ نو ځمکه به د کیلي د سوري؛ او سیارهگیانې لکه پلوټو او اېرس به د ټومبوني سنجاق د سرونو هومره وای. ۲- د سیمې له مخې، تر پلوټو خو روسیه لا یو لږ نوکی یانې: ۲،۷٪ لویه ده. ۳- سیارهگیانې هم پر لمر را چورلي؛ او ډېری یې د نیپټون د چورلېځ مدار ها خوا ته د کایپر هسکړۍ په کنگلنۍ سیمه کې دي. پلوټو چې په سیارهگیانو کې تر ټولو لویه او مشهوره ده له لمر څخه ۵،۹ ملیارډ کیلو متره یا ۳۹،۴۸ س.ی. واټن لري. خو بله سیارهگۍ چې بیا سېریز نومېږي د ستوروزمو په هسکړۍ کې د مریخ او مشتري تر منځ ده. ۴- د سیارهگیانو ورځې او کلونه یو له بله توپیر لري. د بېلگې په توگه، د سېریز یوه ورځ یې د ځمکې نهه ساعته او کال یې بیا د ځمکې ۴،۶ کاله کېږي. ۵- سیارهگیانې یا خو ډبرین او یا هم کنگني جوړښتونه لري --- چې دا په لمریز غونډال کې د هغوی له موقعیت سره تړاو لري. ۶- ډېرې سیارهگیانې خو ټول یې نه سپوږمیانې لري. ۷- سیارهگیانې کړیانې نه لري. ۸- د پلوټو او اېرس نرۍ هواوېجې اټموسفیرونه لمر ته د نږدېوالي پر مهال غځېږي او د لیریوالي پر مهال بیا بېرته عادي حالت ته گرځي. ۹- سیارهگیانو ته لومړنی ماموریت د ډان په نامه د ناسا یوه روبوټ ترسره کړ چې د ۲۰۱۵ کال د مارچ پر ۶مه سېریز ته ورسېد. ۱۰- په سیارهگیانو کې ژوند کول ناشونی دی. ۱۱- پلوټو په ۲۰۰۶م کال کې له سیارهتوبه ووته. لمريز غونډال لمريز نظام ستوري ستورپوهنه ستورپېژندنه تشیالپوهنه فضاء تشیال